Asma 'Bint Abi Bakr ( Larabci: أسماء بنت أبي بكر‎; c.595-692CE), tana ɗaya daga cikin sahabban Annabi Muhammad (S ￼￼A W) kuma 'yar uwar matarsa ta uku Aisha. Ana kallonta a matsayin ɗaya daga cikin fitattun masu kishin Islama, kamar yadda ta taimaki Annabi a lokacin da yake wahala daga hijra daga Makka zuwa Madina. Ita 'yar Abubakar ce. Mahaifiyarta ita ce Qutaylah bint Abd-al-Uzza, kuma ita ce cikakkiyar ‘yar uwar Abdullah bn Abi Bakr . ‘Yan uwanta mata su ne A’isha da Ummu Kulthum bint Abi Bakr, 'yan uwanta kuma su ne Abdul-Rahman bn Abi Bakr da Muhammad bn Abi Bakr . Tana kuma da uwa daya daga kabilar Kinana, Umm Ruman bint Amir, kuma dan uwanta, al-Tufayl ibn al-Harith al-Azdi. Malaman tarihi Ibn Kathir da Ibn Asakir sun kawo wata al'ada cewa Asma'u ta girmi Aisha da shekaru 10; amma a cewar Al-Dhahabi, bambancin shekarun ya kasance shekaru goma sha uku zuwa goma sha tara. An saki iyayen Asma kafin Annabi Muhammad (S A W) ya fara wa'azin addinin Islama .